Предбалотажно: Минималната заплата може да стане 290 лв. от април - Финансови новини
Предбалотажно: Минималната заплата може да стане 290 лв. от април
24.10.2011 0 Коментара април, заплата, нарастване
Това се вижда от изпратеното до медиите официално съобщение от пресслужбата на МС.
Според финансовия министър Симеон Дянков това ще струва на бюджета около 23-25 млн. лева. За по-бдителните обаче това прозвуча не само като обещание пред изборните балотажи другата неделя, но и нещо от рода на черния хумор, като се има пред вид началото на обещаното повишение – 1 април, традиционен ден на лъжата у нас.
Правителството обсъди на работно заседание и параметрите на Бюджет 2012. Предвижда се запазване на тазгодишните разходни тавани по министерства, като леко намаление ще има в сектор сигурност. Освободените от това средства ще бъдат дадени за образование, култура и правосъдие.
Вицепремиерът посочи също, че като цяло бюджетът за следващата година остава като този за 2011 година, но разходите ще бъдат намалени с около 20 млн. лева, за да се постигне по-нисък дефицит. Той е планиран за 1.35 на сто. Прогнозната инфлация е за малко под 2%, а ръстът на БВП – 2.9 на сто.
Параметрите на Бюджет 2012 бяха обсъдени на закрито работно заседание на Министерски съвет днес.
← Европейските лидери засилиха натиска върху Рим за структурни реформи
Във Флорида – висок интерес към президентския вот →